Tässä tiedotteessa keskeiset hallituksen kokouksen 23.3.2022 käsitellyt asiat/päätökset.

**1. Alueasiantuntijan katsaus**

Alueasiantuntija Tuomas Riikonen toi esille seuraavat ajankohtaisasiat:

- 6.4. paikallisyhdistysten puheenjohtajille, hallituksen jäsenille ja luottamusmiehille tarkoitetussa tilaisuudessa mm. OAJ:n vaikuttajakoulutuksen infoa

- tiivistelmä opettajarekisterin tarpeellisuudesta toimitettu Kymenlaakson kansanedustajille

- opettajarekisteriä koskeva kirjoitus julkaistu sekä Kouvolan- että Kymen Sanomissa

**2. Hallitus-, valtuusto- ja toimikunta-asiat**

Tupa-toimikunnan jäsen Timo Markkanen toi esille mm. seuraavat ajankohtaisasiat:

- vuosityöaikakokeilut ovat päättymässä --> mikään kokeilukoulu ei jatka kokeilua

- miten Ukrainan sotatilanne tulee heijastumaan kasvatus- ja opetusalalle?

- sopimustilanne: vain valtion oppilaitoksien sopimus tehty, muut avoinna

- valtuuston ylimääräinen kokous ollut 10.3., jossa annettiin OAJ:n hallitukselle valtuudet työtaistelutoimiin

**3. Vuosikokousasiat** (27.4 Kotkan Höyrypanimolla)

Sihteeri Janne Tolvanen esitteli vuosikokouksen valmistelujen tilanteen, ja laittaa tiedotteen yhdistyksille hallituksen paikkajaosta (herrasmiessopimus) sekä kutsut vuosikokoukseen. Ehdokkaat puheenjohtajaksi ja hallituksen jäseniksi ja heidän varansa toimitetaan viim. 11.4. sihteerille s-postitse.

Taloudenhoitaja Inari Hyyryläinen esitteli talousarvioehdotuksen ja hyväksyttiin se esitetyssä muodossa lukuun ottamatta jäsenmaksutuottoja, jota alennettiin. Päätettiin esittää vuosikokoukselle, että alueyhdistyksen jäsenmaksuprosenttia alennetaan 0,03 %:sta 0,02 %:iin. Hallituksen, työvaliokunnan ja jaostojen kokouspalkkiot ehdotetaan pidettäviksi nykyisellään, eli alle 2,5 tunnin kokous 60 € ja yli 2,5 tunnin kokous 90 €.

**4. OAJ:n ansiomerkit**

Käsiteltiin määräaikaan mennessä saapuneet kolme ansiomerkkiehdotusta: 1. Sari Laitinen (OAJ:n pronssinen hopeisin lehvin), 2. Sari Forsman (OAJ:n pronssinen hopeisin lehvin) ja 3. Minna Paavola (hopeinen). Näistä kaksi ensimmäistä ovat OAJ:n alueyhdistyksen myöntämiä, jotka hyväksyttiin. Kolmas ansiomerkkianomus laitetaan OAJ:n hallituksen hyväksyttäväksi.

Hallituksen puolesta,

Janne Tolvanen

siht.